Mestská časť Košice-Staré Mesto, Hviezdoslavova 7, 040 34 Košice

N á v r h

na určenie platu starostu mestskej časti Košice-Staré Mesto
––––––––––––––––––––––––––––––––––––––––––––––––––––––––––––––––––––––––

Určené:	rokovaniu Miestneho zastupiteľstva MČ KE SM dňa 23.06.2011

Predkladá:	Ing. Štefan Lasky
			poslanec MiZ MČ KE SM

Miestne zastupiteľstvo mestskej časti Košice-Staré Mesto

u r č u j e 

a) plat starostu mestskej časti Košice-Staré Mesto v zmysle § 3 a 4 zákona č. 253/1994 Z.z. o právnom postavení a platových pomeroch starostov obcí a primátorov miest v znení neskorších predpisov vo výške 2,89 x priemerná mesačná mzda zamestnanca v národnom hospodárstve na základe údajov Štatistického úradu Slovenskej republiky za predchádzajúci kalendárny rok vo výške 2 222, 41 €

b) v zmysle § 4 ods. 2 zákona č. 253/1994 Z.z. o právnom postavení a platových pomeroch starostov obcí a primátorov miest v znení neskorších predpisov zvýšenie základného platu starostu mestskej časti Košice-Staré Mesto o 70 % vo výške 1 555,68 €.
	Celková výška mesačného platu starostu po zaokrúhlení v zmysle zákona je stanovená na 3 779,00 €. Plat starostu nadobúda účinnosť od 1.6.2011.

Dôvodová správa

	Návrh na úpravu platu starostu mestskej časti Košice-Staré Mesto sa predkladá v súvislosti so zmenou zákona SNR č. 253/1994 Z.z. o právnom postavení a platových pomeroch starostov obcí a primátorov miest účinnou od 1.6.2011, zverejnený v zbierke zákonov č. 154/2011 zo dňa 17.05.2011. Novela ukladá povinnosť starostovi zvolať zasadnutie miestneho zastupiteľstva tak, aby sa uskutočnilo do 30. júna a rozhodlo o plate starostu v súlade s týmto zákonom.

	Platové podmienky starostu určuje § 3 a 4 zákona SNR č. 253/1994 Z. z. o právnom postavení a platových pomerov starostov obcí a primátorov miest.

	Plat starostu je súčinom priemernej mesačnej mzdy zamestnanca v národnom hospodárstve vyčíslenej na základe údajov Štatistického úradu SR za predchádzajúci kalendárny rok a násobku koeficienta  podľa počtu obyvateľov obce alebo násobku podľa § 4 citového zákona. Plat sa zaokrúhľuje na celé euro nahor.

	Priemerná mesačná mzda zamestnanca v národnom hospodárstve za rok 2010 činí 769 € a koeficient podľa počtu obyvateľov obce nad 20 001 je po novele zákona znížený z 3,21 na 2,89. 

	Miestne zastupiteľstvo môže v zmysle § 4 ods. 2 vyššie uvedeného zákona takto určený plat zvýšiť až o 70 %. Plat starostu musí byť v zápisnici zo zasadnutia miestneho zastupiteľstva uvedený v presnej výške stanovenej v €. Miestne zastupiteľstvo plat starostu opätovne raz ročne prerokuje.